ગુજરાતમાં આગામી 9 અને 14 ડિસેમ્બરના રોજ બે ફેઝમાં ચૂંટણી યોજાશે ત્યારે ઉમેદવારો દ્વારા પ્રથમ તબક્કાના ઉમેદવારી પત્ર ભરી દેવામાં આવ્યા છે. જેમાં ગુજરાત વિધાનસભાની પ્રથમ તબક્કાની 89 બેઠકો માટે વિવિધ રાજકીય પક્ષો અને અપક્ષો દ્વારા ઉમેદવારીપત્રો ભરવા અને પરત ખેંચવામાં આવ્યા બાદ પ્રથમ તબક્કાનો અંતિમ આંકડો 977 ઉમેદવારોનો છે. પ્રથમ તબક્કામાં કુલ 977 ઉમેદવારો ચૂંટણી લડશે તે પૈકી ભારતીય જનતા પાર્ટીના 89, કોંગ્રેસના 87, રાષ્ટ્રીયવાદી કોંગ્રેસના 30, બહુજન સમાજ પક્ષના કુલ 64, કોમ્યુનિસ્ટ પાર્ટી ઓફ ઇન્ડિયા એક તેમજ કોમ્યુનિસ્ટ પાર્ટી ઓફ ઇન્ડિયાના 2 ઉમેદવાર એમ કુલ મળીને 273 ઉમેદવારો નોંધાયા છે. તો અન્ય રાજ્યોમાં નોંધાયેલા રાજકીય પક્ષો જેમાં આમ આદમી પાર્ટી 21, જનતા દળના 14, સમાજવાદી પાર્ટીના 4 અને શિવસેના 25 એમ કુલ 64 ઉમેદવારોએ ઝંપલાવ્યું છે.